*Ministru kabineta atbildes vēstules projekts*

**Saeimas Sociālo un darba lietu komisijas priekšsēdētājai A.Barčai**

**Saeimas deputātam A.Klementjevam**

|  |
| --- |
| Par nepieciešamo papildu finansējumu veselības aprūpes nozarei 2013.gadā |

Valsts kanceleja ir saņēmusi Saeimas deputāta A.Klementjeva 2013.gada 18.jūlija vēstuli Nr.8/1-2-n/299-11/13 „Par ārkārtas Saeimas sēdes sasaukšanu” un Saeimas Sociālo un darba lietu komisijas 2013.gada 19.jūlija vēstuli Nr.9/9-2-n/127-11/13.

Atbilstoši Ministru prezidenta 2013.gada 24.jūlija rezolūcijai Nr.90/TA-1838 veselības ministrei uzdots kopīgi ar finanšu ministru sagatavot atbildes projektu Saeimas Sociālo un darba lietu komisijai un veselības ministrei līdz šī gada 15.augustam iesniegt projektu Valsts kancelejā izskatīšanai Ministru kabineta 20.augusta sēdē. Atbilstoši Ministru prezidenta 2013.gada 26.jūlija rezolūcijai Nr.45/SAN-1227 veselības ministrei uzdots kopīgi ar finanšu ministru izvērtēt Saeimas deputāta A.Klementjeva 2013.gada 18.jūlija vēstulē Nr.8/1-2-n/299-11/13 minēto par nepieciešamo papildu finansējumu veselības aprūpes jomā 2013.gadā un, ja nepieciešams, sagatavot attiecīgu informatīvo ziņojumu ar priekšlikumiem par konkrētu turpmāko rīcību un iesniegt Valsts kancelejā izskatīšanai Ministru kabineta 2013. gada 20.augusta sēdē vienlaikus ar tiesību akta projektu TA-1838, vai iesniegt Ministru prezidentam informāciju par vēstulē minēto situāciju.

Atbilstoši Ministru prezidenta rezolūcijā Nr.45/SAN-1227 uzdotajam Veselības ministrija izstrādāja informatīvo ziņojumu „Par papildu nepieciešamo finansējumu veselības aprūpes nozarei 2013.gadā”, kas tika skatīts Ministru kabineta 2013.gada 27.augusta sēdē kā Ministru kabineta lieta (TA-2331). Minētajā ziņojumā ir iekļauta informācija gan par papildu finansējuma nepieciešamību 2013.gadam pasākumiem atbilstoši Ministru kabineta 2013.gada 28.maija sēdē izskatītajam informatīvajam ziņojumam „Finanšu situācija veselības aprūpes jomā”, gan par atsevišķiem neatliekamiem veselības aprūpes pasākumiem pakalpojumu pieejamības uzlabošanai, kuru īstenošanai nepieciešams papildu valsts budžeta finansējums 2013.gadā.

Izskatot informatīvā ziņojuma projektu „Par papildu nepieciešamo finansējumu veselības aprūpes nozarei 2013.gadā”, Ministru kabineta 2013.gada 27.augusta sēdē tika atbalstīta papildu finansējuma piešķiršana Veselības ministrijai 5 191 154 latu apmērā šādu neatliekamu veselības aprūpes pasākumu nodrošināšanai:

1. dienas stacionāru pakalpojumu pieejamības uzlabošanai 1 043 266 latus;

2. onkoloģijas pakalpojumu nodrošināšanai 494 500 latus;

3. izmeklējumu nodrošināšanai 24 stundu laikā slimnīcu uzņemšanas nodaļās 1 814 519 latus;

4. rehabilitācijas pakalpojumu pieejamības uzlabošanai ilgstoši slimojošu personu ātrākai atgriešanai darba tirgū (stacionārai palīdzībai) 966 215 latus;

5. papildus apaugļošanas procedūrām 125 pacientiem 87 500 latus atbilstoši „Mātes un bērna veselības uzlabošanas plānam 2012.-2014.gadam”;

6. izdevumu segšanai VSIA „Paula Stradiņa klīniskā universitātes slimnīca”, kas saistīti ar turpmākās attīstības izpēti, 30 000 latus;

7.ultrasonogrāfijas iekārtas un kardiotokogrāfu iegādei invazīvo pakalpojumu nodrošināšanai jaundzimušajiemperinatālās aprūpes centrā98 010 latus;

8. sirds veselības pakalpojumu nodrošināšanai bērniem un pieaugušajiem 99 438 latus;

9.  apakšprogrammā 33.03.00 "Kompensējamo medikamentu un materiālu apmaksāšana" papildus apaugļošanas procesā nepieciešamo medikamentu kompensācijai 125 pacientiem 110 785 latus;

10. programmā 39.04.00 "Neatliekamā medicīniskā palīdzība 446 921 latu Neatliekamās medicīniskās palīdzības dienestam Rīgas reģionālajam centram norēķiniem ar akciju sabiedrību „Rīgas sanitārā transporta autobāze” par neatliekamās medicīniskās palīdzības transportlīdzekļu nomu un autovadītāju pakalpojumu nodrošināšanu.

Vienlaikus jāatzīmē, ka Veselības ministrijai jāiesniedz izskatīšanai Ministru kabinetā rīkojuma projekts par līdzekļu pārdali no Finanšu ministrijas budžeta apakšprogrammas 31.02.00 „Valsts parāda vadība” uz Veselības ministrijas pamatbudžetu 5 191 154 latu apmērā un pēc minētā Ministru kabineta rīkojuma pieņemšanas finanšu ministrs informēs Saeimu par nepieciešamību veikt likumā „Par valsts budžetu 2013.gadam” noteiktās apropriācijas pārdali, un pēc Saeimas pozitīva lēmuma saņemšanas tiks veikta minētā apropriācijas pārdale.

Vienlaikus jāatzīmē, ka 2013.gadā jau tika rasta iespēja Veselības ministrijai piešķirt papildu finansējumu 7 000 000 latu apmērā un atbilstoši

Ministru kabineta 2013.gada 12.jūnija rīkojumam Nr.247 „Par pamatbudžeta apropriācijas pārdali starp Finanšu ministriju un Veselības ministriju” tika atbalstīta finansējuma pārdale no Finanšu ministrijas budžeta apakšprogrammas 31.02.00 „Valsts parāda vadība” Veselības ministrijai 2013.gadā 7 000 000 latu apmērā, tai skaitā: rindu mazināšanai un ambulatoro pakalpojumu pieejamības uzlabošanai 1 017 389 latu apmērā, stacionāro pakalpojumu pieejamības uzlabošanai 471 733 latu apmērā, vienreizējiem maksājumiem ārstniecības iestādēm infrastruktūras uzturēšanas izdevumu deficīta daļējai segšanai 3 050 388 latu apmērā, ambulatorajai ārstēšanai paredzēto kompensējamo medikamentu un materiālu iegādes izdevumu deficīta daļējai segšanai 1 627 358 latu apmērā, reto slimību medikamentozai ārstēšanai bērniem, ņemot vērā pacientu ķermeņa masas pieaugumu, kā arī jaunu pacientu iekļaušanu reto slimību sarakstā 43 653 latu apmērā, neatliekamās medicīniskās palīdzības nodrošināšanai 789 479 latu apmērā, lai Neatliekamās medicīniskās palīdzības dienests segtu siltumenerģijas, elektroenerģijas, degvielas iegādes izdevumu pieauguma izmaksas, kārtējā remonta izdevumus un norēķinātos ar akciju sabiedrību „Rīgas sanitārā transporta autobāze” par neatliekamās medicīniskās palīdzības transportlīdzekļu nomu.

Līdz ar to Ministru kabinets ir atbalstījis papildu finansējuma piešķiršanu Veselības ministrijai 2013.gadā 12 191 154 latu apmērā.

|  |
| --- |
| Attiecībā uz jautājumu par papildu nepieciešamajiem valsts budžeta līdzekļiem Izglītības un zinātnes ministrijai piemaksām skolotāju algām 6 042 100 latu apmērā un mācību līdzekļu iegādei 537 112 latu apmērā atzīmējam, ka Ministru kabineta 2013.gada 30.jūlija sēdē (protokols Nr.41, 79.§) tika skatīts Izglītības un zinātnes ministrijas sagatavotais informatīvais ziņojums „Par papildu finansējumu pedagogu darba samaksai 2013.gadam un turpmākajiem gadiem” un konceptuāli atbalstīta nepieciešamība nodrošināt iztrūkstošo finansējumu līdz 6 042 100 latu pedagogu darba samaksai 2013.gadā un turpmākajos gados, kas tiks precizēts, izmantojot aktuālākās izglītojamo skaita prognozes un spēkā esošo normatīvo regulējumu pedagogu darba samaksas aprēķiniem. Savukārt, lai nodrošinātu Izglītības likuma izpildi attiecībā uz mācību līdzekļu iegādi sekmīgai mācību procesa īstenošanai no 2013.gada 1.septembra, saskaņā ar Finanšu ministrijas 2013.gada 9.augusta rīkojumu Nr.335 „Par pamatbudžeta apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām” un 2013.gada 16.augusta rīkojumu Nr.344 „Par pamatbudžeta apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām” tika veikta apropriācijas pārdale, samazinot 537 112 latu apmērā procentu izdevumus Izglītības un zinātnes ministrijas budžeta apakšprogrammā 03.04.00 „Studējošo un studiju kreditēšana” un attiecīgi palielinot izdevumus apakšprogrammā 01.14.00 „Mācību literatūras iegāde” par 382 260 latiem un apakšprogrammā 01.05.00 „Dotācija privātajām mācību iestādēm” par 154 852 latiem.  Vienlaikus jāatzīmē, ka saskaņā ar aktualizētajām kopbudžeta ieņēmumu un izdevumu prognozēm, kā arī atjaunoto informāciju par korekciju apjomu atbilstoši Eiropas kontu sistēmas (EKS’95) metodoloģijai, prognozētais vispārējās valdības budžeta deficīts 2013.gadā veido 1,6% no iekšzemes kopprodukta (turpmāk – IKP). Salīdzinot ar vispārējās valdības budžeta deficīta mērķi, kas likumā „Par valsts budžetu 2013.gadam” noteikts 1,4% no IKP, 2013.gada budžeta finansiālais iznākums tiek prognozēts ar lielāku deficītu. To pamatā nosaka augstāks EKS’95 korekciju negatīvais apjoms, kā arī augstāki prognozētie pašvaldību izdevumi, kas tika aktualizēti, balstoties uz 2012.gada budžeta izpildes operatīvajiem datiem. Kā arī jāatzīmē, ka pašreizējās Finanšu ministrijas prognozes pie nemainīgas valdības politikas rāda, ka vispārējās valdības budžeta strukturālais deficīts 2013.gadā būs 1,3% no IKP, kas ir par 0,9% lielāks nekā 2012.gadā. Latvijas gadījumā vidēja termiņa mērķa (turpmāk - VTM) vērtība ir -0,5% no IKP. Stabilitātes un izaugsmes pakts paredz, ka, ja pie budžeta faktiskās izpildes strukturālais deficīts pārsniedz VTM vērtību, tad ir nepieciešams veikt izvērtējumu par novirzes apmēra būtiskumu, tomēr budžeta plānošanas fāzē netiek pieļautas novirzes no VTM. Svarīgi ir arī uzsvērt, ka Latvijas atbilstība VTM tiek aprēķināta, balstoties uz Eiropas Komisijas prognozēm, kas var atšķirties no Finanšu ministrijas prognozēm un norādīt uz VTM neizpildi. Līdz ar to, balstoties uz pašreizējo Finanšu ministrijas novērtējumu, kas jau paredz nobīdi no VTM vērtības, un ņemot vērā vairākus fiskālos riskus, kas ar lielāku vai mazāku varbūtību var atstāt negatīvu ietekmi uz vispārējās valdības budžeta bilanci, tādējādi pietuvinot vispārējās valdības budžeta strukturālās bilances apmēru maksimāli tuvu pieļaujamajam apmēram, nav iespējama vēl lielāka papildu valsts budžeta līdzekļu apmēra piešķiršana Veselības ministrijai 2013.gadā, kā arī nav atbalstāma grozījumu veikšana 2013.gada valsts budžetā.  Vienlaikus attiecībā uz papildu finansējuma piešķiršanu Veselības ministrijai 2014.gadam un turpmākajiem gadiem jāatzīmē, ka Veselības ministrija iesniedza Finanšu ministrijā un Pārresoru koordinācijas centrā jaunās politikas iniciatīvas pieteikumus un priekšlikumus administratīvās kapacitātes stiprināšanas pasākumiem 2014.-2016.gadam, paredzot papildu valsts budžeta finansējuma nepieciešamību 2014.gadā  72 905 657 latu apmērā, 2015.gadā 117 549 642 latu apmērā un 2016.gadā 206 549 071 lata apmērā. Jautājums par papildu valsts budžeta finansējuma piešķiršanu Veselības ministrijai 2014., 2015. un 2016.gadā tika izskatīts Ministru kabinetā likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014., 2015. un 2016.gadam” sagatavošanas un izskatīšanas procesā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem atbilstoši valsts budžeta finansiālajām iespējām. Informējam, ka Ministru kabinets, izskatot ministriju jaunās politikas iniciatīvas, ir atbalstījis papildu finansējuma piešķiršanu Veselības ministrijai 2014.gadam 28 522 682 latu apmērā, tai skaitā:  1) minimālās mēneša darba algas paaugstināšanai no 200 latiem uz 225 latiem ar 2014.gada janvāri 3 979 668 latu apmērā (MK 30.07.2013. protokols Nr. Nr.41, 114.§);  2) mēnešalgu izlīdzināšanai ar 2014.gada 1.janvāri 1 631 749 latu apmērā (MK 08.08.2013. protokols Nr. 43, 11.§);  3) elektrības un komunālo maksājumu sadārdzinājuma kompensācijai 148 886 latu apmērā (MK 08.08.2013. protokols Nr. 43, 11.§);  4) jaunajām politikas iniciatīvām 22 762 379 latu apmērā (atbalstīts MK 27.08.2013. sēdē), tai skaitā:  a) ārstniecības personu darba samaksas paaugstināšanai 15 491 610 latu apmērā,  b) veselības aprūpes pakalpojumu tarifu elementu (U, N, A, P) pieaugumam 1 000 000 latu apmērā,  c) ambulatorajai ārstniecībai paredzēto zāļu iegādes izdevumu kompensācijas un centralizētas medikamentu iegādes nodrošināšanai 3 168 977 latu apmērā,  d) veselības veicināšanas pasākumu nodrošināšanai 170 983 latu apmērā,  e) ambulatoro veselības aprūpes pakalpojumu gaidīšanas rindu mazināšanai 1 478 438 latu apmērā,  f) stacionāro veselības aprūpes pakalpojumu gaidīšanas rindu mazināšanai 928 033 latu apmērā,  g) rehabilitācijas pakalpojumu apjoma palielināšanai 508 243 latu apmērā,  h) Veselības ministrijas dalībai OECD 16 095 latu apmērā. |

Ministru prezidents V.Dombrovskis

Veselības ministre I.Circene

30.08.2013 11:28

1487

Budžeta un investīciju departamenta

Budžeta plānošanas nodaļas vecākā referente

Ž.Zvaigzne, tālr.67876041

fakss 67876002, [Zanete.Zvaigzne@vm.gov.lv](mailto:Zanete.Zvaigzne@vm.gov.lv)